Assar

Assar er et sjeldent svensk mannsnavn med urnordisk opprinnelse. Navnet er mest utbredt på Færøyene, i formen Øssur, og i Finland i formen Asser.

Etymologi
Assar har opprinnelse i gammelsvenske Ansvar. Den norrøne formen av navnet var Andsvarr, dannet av andsvara, «å svare, være ansvarlig». En rekonstruert urnordisk for an navnet er *AndswaruR.

Andre norrøne former av navnet var: Ansurr, Ansvarr, Antsuar, Assurr, Azurr, Ǫssurr og Ǫzurr. Assi var en norrøn kjæleform av navnet, og er også en moderne svensk og finsk form av navnet. Atsur var en annen gammelsvensk form av navnet, og Azur var en gammeldansk form av navnet. Azur er også et bosnisk navn dannet av navnet på fargen «asurblå».

Assar har også vært brukt som en latinisert form av Ahasverus. Assar har gitt opprinnelse til det svenske etternavnet Assarsson.

Asser er variant av Assar, men har også andre opprinnelser, blant annet et hebraisk navn som betyr «glad, velsignet». Adser er en dansk form av Asser. Asser har gitt opprinnelse til de norske etternavnene Assersen og Asserson.

Össur og Özur er islandske former av navnet, og Øksur og Øssur er færøyske former.

Utbredelse

Formen Asser er kjent brukt i Danmark fra 900-tallet. Navnene Ansvarr, Andsvarr, Ansurr, Assurr og Ôssurr var tilsammen blant de tjue mest bruke navnene i nordiske runeinnskrifter fra vikingtiden, så disse navnene var antakelig mye brukt på den tiden. Den vanligste skrivemåten av navnet var  (asur). Ozor og Øzor er kjent brukt i Norge på 1200-tallet.

Assar har i nyere tid vært mest brukt i 1920- og 1930-årene i Sverige. I Norge var navnet mest brukt på Østlandet fram til 1500-tallet og i Rogaland etter reformasjonen.

Asser og varianten Adser var mest brukt i Danmark i 1930-årene og i 1960-årene. I Norge var Asser mest brukt på Vestlandet.

Assar og Asser har navnedag:

Assar er i dag et sjeldent navn. Navnet er mest utbredt på Færøyene, i formen Øssur, og i Finland i formen Asser.

|}

Kjente personer med navnet
Personene i listen er ordnet kronologisk etter fødselsår.
 Asser (ca. 1055–1137), svensk biskop og Nordens første erkebiskop
 Assar Gabrielsson (1891–1962), svensk industrimann og en av grunnleggerne av Volvo
 Assar Lindbeck (født 1930), svensk økonom
 Assar Rönnlund (1935–2011), svensk langrennsløper
 Assar Lundgren (født 1952), svensk hockeyspiller
 Assar Paulus (født 1963), estisk leder av kriminell organisasjon

Referanser

Eksterne lenker

Mannsnavn
Navn med urnordisk opprinnelse